钦定古今图书集成/明伦汇编/氏族典/第182卷 > 《郑樵通志》 > 然丹
## 钦定古今图书集成/明伦汇编/氏族典/第182卷 > 《郑樵通志》 > 然丹

按《春秋臣传》：然丹字子革，楚右尹也，郑穆公之孙，子
然之子。子革奔楚。昭公十二年，楚子围徐，次于干谿。
子革夕与之语曰：“‘昔我先王熊绎与吕、汲、王孙牟、燮
父、禽父并事康王，四国皆有分，我独无有。今我使人
于周，求鼎以为分，王其与我乎’？对曰：‘与君王哉！昔我
先王熊绎辟在荆山，筚路蓝缕，以处草莽，跋涉山林，
以事天子，唯是桃弧棘矢，以共御王事。齐，王舅也；晋
及鲁、卫，王母弟也；楚是以无分而彼皆有。今周与四
国，服事君王，唯命是从，岂其爱鼎’？”王曰：“昔我皇祖伯
父昆吾，旧许是宅，今郑人贪赖其田，而不我与，我若
求之，其与我乎？”对曰：“与君王哉！周不爱鼎，郑敢爱田？”
王曰：“昔诸侯远我而畏晋，今我大城，陈蔡不羹，赋皆
千乘，子与有劳焉。诸侯其畏我乎？”对曰：“畏君王哉！是
四国者，专足畏也，又加之以楚，敢不畏君王哉？”王入，
析父谓子革曰：“吾子楚国之望也，今与王言如响。”子
革曰：“摩厉以须，王出，吾刃将斩矣！”王出复语。左史倚
相趋过。王曰：“是良史也，子善视之，是能读《三坟》《五典》
《八索》《九丘》。”对曰：“臣尝问焉：昔穆王欲肆其心，周行天
下，将皆必有车辙马迹焉。祭公谋父作《祈招》之诗，以
止王心，王是以获没于祗宫。臣问其诗而不知也，若
问远焉，其焉能知之？”王曰：“‘子能乎？”对曰：“能’。其《诗》曰：‘《祈
招》之愔愔，式昭德音，思我王度。式如玉，式如金，形民
之力，而无醉饱之心’。王揖而入，馈不食，寝不寐，数日
不能”自克，以及于难。仲尼曰：“古也有志：‘克己复礼，仁
也’。信善哉！楚灵王若能如是，岂其辱于干谿？”初，灵王

如归。